ཡང་ཁ་ཅིག་གིས།དོན་གྲུབ་རྒྱལ་གྱིས་རྩོམ་ཁ་ཤས་ཐོན་བཞིན་པའི་ལ་རྒྱཟེར་པའི་ཐ་སྙད་དེ་ཁྱེར་ཡོང་ནས།དོན་གྲུབ་རྒྱལ་བོད་ཀྱི་ལ་རྒྱ་འཛིན་མཁན་ཞིག་དང་།མི་རིགས་རིང་ལུགས་པ་རེད་ཟེར།འདི་ཡང་ཆེས་མ་དག་པ་ཞིག་རེད་བསམ་བཞིན་འདུག།དོན་གྲུབ་རྒྱལ་གྱིས་བཤད་བཞིན་པའི་ལ་རྒྱ་ནི།དེང་དུས་བཤད་བཞིན་པའི་ཆབ་སྲིད་དང་རིག་གཞུང་གི་ལ་རྒྱ་མ་ཡིན་པར།བོད་པ་རྣམས་རིག་གསར་གྱི་རྙིང་བཞི་གཏོར་པའི་འཐབ་རྩོད་དང་།སྤྱི་ཚོགས་རིང་ལུགས་ཀྱི་ཅན་བཞིའཛུགས་སྐྲུན་ནང་རྗེས་སུ་ལུས་འདུག་པ་དང་།དེ་དག་གི་སྐོར་ལ་རྒྱ་སོགས་མི་རིགས་གཞན་གྱི་རྗེས་སུ་བསྙེགས་ཐུབ་ཀྱིན་མི་འདུག།བོད་པ་ཚོས་ཀྱང་མི་རིགས་ཀྱི་སྙན་གྲགས་དང་ལ་རྒྱ་་བསམ་ནས་སྙིང་བཞི་རྩ་གཏོར་བྱེད་དགོས་པ་དང་།ཅན་བཞི་འཛུགས་སྐྲུན་ལམ་དུ་ཞུགས་དགོས་པ་འདུག་ཅེས་རིག་གསར་གྱི་ལ་རྒྱ་ཞིག་བཤད་བཞིན་པ་ལས།མི་མང་པོ་ཞིག་གིས་འགྲེལ་རྒྱག་བཞིན་པའི་ལ་རྒྱ་ཞིག་མིན་པ་ནི།ཁོང་གི་ལོ་རྒྱུས་ཀྱི་ལྟ་ཚུལ་ནི།དེབ་ཐེར་དཔྱིད་ཀྱི་རྒྱལ་མོའི་གླུ་དབངས་ལས་འཕྲོས་པའི་ལོ་རྒྱུས་ཀྱི་རྣམ་ཐོར་བུནང་གསལ་བོ་བཤད་འདུག།དེ་བས་ད་ལྟ་ཁ་ཅིག་གིས་ཁོང་གི་ལ་རྒྱའི་དོན་ངོ་མ་དེ་གཞན་ཞིག་ལ་སྒྱུར་བཞིན་པ་ནི།ལོ་རྒྱུས་དང་དོན་གྲུབ་རྒྱལ་ལ་ལོག་འགྲེལ་རྒྱབ་པ་ཞིག་རེད།